Pärnu Kunstide Maja

Muusika

Kõige enam käiakse tegelemas muusikaga. Pärnu Kunstide Maja annab mitmekülgset muusikaõpet – kooriks ettevalmistamisest kuni noodiõppeni, kas üksi või grupis.

Poistekoori ettevalmistuskoor

Pärnu Kunstide Maja poistekoori ettevalmistuskoor tegutseb alates 2007. aastast dirigent Evelin Mei juhendamisel. Ettevalmistuskoori eesmärgiks on õpetada poisse musitseerima, omandama laululist hingamist, rütmi, laval esinemist ning kaaslastega arvestamist. Vastu võetakse poisse vanuses 5–8 eluaastat. Poistekoori ettevalmistuskoor on hüppelauaks poistekoori minemiseks – nii kooli kui ka huvikoolis.

Solistiõpe

Solistiõppesse, kus juhedab Aita Kaaver, oodatakse muusika- ja lauluhuvilisi lapsi ning noori 1.–12. klassini. Solistiõpe pakub turvalise ümbruse õpilase vokaalsete võimete avastamiseks ja arendamiseks. Tundides tutvudakse erinevate muusikastiilidega rahvamuusikast klassikani, et leida enda jaoks kõige omasem ja meelepärasem.
Margrit Kitse Laulustuudio soliste juhendab Margrit Kits, kes on tegelenud väikeste laulujütsidega juba 15 aastat.  Põhieesmärk on lastele muusika kaudu anda positiivne elamus, et ka edaspidi jätkuks huvi muusika vastu.
Margrit Kitse Laulustuudios õpetavad lapsi Aet Vill (lastekoor, mudilaskoor) ja Diane Pani (väikelaste eelõpe). Lisaks õpetab Ulla Helin-Mengel kõikidele laulastele liikumist.
Solistiõpet pakub ka veel Jelena Derizemlja.

Ansambliõpe

Rahvamuusikaansambel Cantelo on loodud 1976. aastal, seda juhendavad Tiit Erm ja Veiko Rea. Ansambli liikmed kannavad rahvariideid ja mängivad kannelt.

Pilliõpe

Viiuliõppes on võimalik õppida mängima pillilugusid rahvamuusikast klassikani. Oodatud on nii algajad kui ka edasijõudnud viiulihuvilised. Kui endal viiulit ei ole, on Kunstide Majas sobiva suurusega pill ja poogen. Juhendajaks on Pirgit Rea.
Viiuli- ja vioolaõpet pakub Juri Potštar.
Akordionistuudio õppesse oodatakse igas vanuses õpilasi. Õppeaeg on vastavalt lapse soovidele ja võimetele jagatud kolme astmesse. Algul õpitakse individuaaltunnis selgeks pillihoiakud, esmased mänguvõtted ja algse noodikirja. Pillid on Kunstide Majas olemas, väikesed õpilased mängivad väikeste pillidega, edasijõudnud aga suuremate pillidega. Akordioniõpet pakub Reet Nurming ja Andrus Ostrov.
Plokkflöödi- ja flöödiõpinguid võib alustada alates kuuendast eluaastast, kuid alati on oodatud ka vanemad õpilased. Õpetajaks on Marju Mäe, kes õpetab sama eriala ka Pärnu Muusikakoolis.
Klaveriõppesse võetakse õppima 6–12-aastaseid õpilasi. Vajalik on klaveri olemasolu kodus. Õpilaste vastuvõtmisel toimub nende musikaalsuse kontroll (laulmine, rütmiharjutused). Tunnid toimuvad kaks korda nädalas. Kord kuus esinevad õpilased ringisisesel kontserdil, mis arendab õpilaste esinemisjulgust ja näitab omandatud oskusi.
Kandlemängu võib alustada juba 6. eluaastast. Pilli ei pea ise omama, see on kooli poolt. Kromaatilisel kandlel on võimalik mängida nii rahvamuusikat kui ka klassikat. Juhendavad Tiit Erm ja Raili Käär.
Harfi õpetab Tiinamai Keskpaik.
Kitarri saavad õppida kõik soovijad alates 6. eluaastast. Kitarri mängitakse nii soolo- kui ka saatepillina estraadiorkestrites, ansamblites ja rokkbändides. 
Löökriistadel mängitakse sümfooniaorkestrites, estraadiansamblites ja rokkbändides. Kitarri õpetavad Valeri Trahhatšjov, Üllar Kallau ja Katri Iilane.
Juhendaja Katri Iilane õpetab ka noodiõpetust.
Enne huvikooli tegutses hoones Pärnu Pioneerimaja.